open-index/open-wikipedia-markdown huggingface dataset:
Derbi Senda

**Derbi Senda** on Derbin enduro- ja supermoto-mallisto, johon kuuluu mopoja ja kevytmoottoripyöriä. 

## Senda-mallisto
### Mopot
* X-race 
* X-Treme
* DRD X-Treme
* DRD Racing 
* DRD Pro 
* DRD Pro Malossi 
* DRD Evo Limited

Derbi Sendoja saa R- ja SM-mallisina. R-Mallissa on nappularenkaat ja SM:ssä katurenkaat. Lisäksi mallit eroavat hieman toisistaan katteiden, etumaskin ja mittariston osalta. Senda R:ssä on isommat vanteet kuin SM mallissa. DRD-mallit eroavat normaaleista Sendoista alumiiniswingillä, tehokkaammilla jarruilla sekä paremmalla jousituksella. Kuristukset ovat myös erilaiset verrattuna tavallisiin Sendoihin. Senda DRD Pro:ssa on alumiininen palkkirunko.

### Kevytmoottoripyörät
* DRD 125
* Baja 125

## Yleistä tietoa

Suomeen Sendat rantautuivat virallisesti myyntiin vuonna 1997. Vuonna 2000 Sendan mallistoa uudistettiin radikaalisti ulkonäöltään ja siitä tuli samalla toinen palkkirunkoa käyttävä mopo; ensimmäinen oli Honda Zb. Vuonna 2006 Derbin moottori uudistettiin, jolloin vesipumpun paikka muuttui hieman sekä sylinterin pinnapultit siirtyivät piiloon kannen alle. 

Vanhemmissa (-2005) Sendoissa on 14&nbsp;mm:n  Dell'Orto PHVA -kaasutin käsiryypyllä, osassa uudemmista Sendoista kaasuttimena on 17,5 PHVA (joka tosin on kuristettu), kun osa halvemmista uusista malleista kulkee edelleen 14&nbsp;mm:n kaasuttimen voimin. Sytytysjärjestelmä on kaikissa Sendoissa kärjetön, mutta niiden valmistajina ovat Ducati ja Leonelli. Hukkaputkikuristeiset Sendat vuosimallista 2005 alkaen on varustettu Ducatin 9400&nbsp;rpm:n rajoittavalla CDI-boksilla. Kaikki vuosina 2000–2005 valmistetut Sendat käynnistyvät polkimesta. Ajovalopolttimona on 35/35&nbsp;W, takavalon polttimona hehkulankamalleissa 21/5&nbsp;W ja vilkkujen polttimot ovat 10&nbsp;W. Tulppa on kaikissa sama NGK, B8ES tai BR8ES ja viritettyihin suositellaan tulppia B9ES tai BR9ES. Jos raskaammat viritykset ja tulppa eivät kestä pitkään kannattaa kokeilla esim. NGK:n BR9ECS-tulppaa, joka tosin on alkuperäistä kalliimpi.

## Kuvia

Tiedosto:Derbi Senda 125 20090830.jpg|Derbi Senda Baja 125cc 4T
Tiedosto:Derbi senda 50 sm.JPG|Derbi Senda X-Race 50 sm
Tiedosto:Derbi Senda Xtreme 50 SM 2010.jpg|Derbi Senda Xtreme 50 SM 2010

## Aiheesta muualla

*Derbin viralliset sivut
*Derbi Sendan kuvia 
*Derbi Senda MotoWikissä
Gose

**Gose** voi tarkoittaa ainakin seuraavia asioita:

* gose, perinteinen saksalainen oluttyyppi
* Gose, Saksan joki
* Gose, Japanin kaupunki Naran prefektuurissa 
* Gosë, Albanian entinen kunta
Minä ja Morrison

**Minä ja Morrison** on Kata Kärkkäisen esikoisromaaniin perustuva elokuva vuodelta 2001. Elokuvan on ohjannut Lenka Hellstedt. Elokuvaa on kutsuttu toiseksi osaksi Levottomat-trilogiasta, jonka ensimmäiseksi osaksi on nimitetty *[[Levottomat]]* (2000) ja kolmanneksi osaksi *[[Levottomat 3]]* (2004). Elokuvilla ei kuitenkaan ole muuta yhteistä kuin tuotantoyhtiö. *Minä ja Morrison* -elokuvan tunnuskappale on Anssi Kelan ”Milla”, joka oli pitkään Suomen singlelistan ykkösenä. Irina Björklund sai Millan roolista parhaan naispääosan Jussi-palkinnon.

Elokuvan päähenkilöt ovat Milla, joka ei osaa ottaa vastuuta elämästään, ja yksinhuoltajaisä Aki, jonka elämä ei myöskään ole niin puhtoista kuin ensi alkuun näyttää. Alkuperäistekstissä Joonas oli Akin pikkuveli, mutta elokuvassa hän on Akin poika.

## Näyttelijät

## Aiheesta muualla
* Solar Filmsin ''Minä ja Morrison'' -tietosivusto.

## Lähteet
Girija Prasad Koirala

**Girija Prasad Koirala** (20. helmikuuta 1925 – 20. maaliskuuta 2010) oli nepalilainen Kongressipuolueen poliitikko. Hän toimi pääministerinä useaan otteeseen 1990-luvun ja 2000-vuosikymmenen aikana.

Koirala on pääministerien Matrika Prasad Koirala (1912–1997) ja Bishweshwar Prasad Koirala (1915–1982) veli. Hän toimi pääministeriytensä ohella Nepalin väliaikaisena valtionhoitajana tammikuusta 2007 heinäkuuhun 2008. Tämän jälkeen maata on johtanut presidentti.

## Elämä
Koirala syntyi Biharissa, Intiassa. Hän oli aktiivinen politiikassa yli 60 vuotta. Uransa hän aloitti kotikaupunkinsa juuttitehtaan työläisten edustajana.

Vuonna 1960 P. B. Koiralan kongressipuolue voitti Nepalin vaalit, mutta kuningas Mahendra otti vallan ja hajotti parlamentin ja mitätöi perustuslain. 

Koirala oli maan ensimmäinen demokraattisesti valittu pääministeri 1991. Hän joutui hajottamaan parlamentin ja järjestämään vaalit 1994, kun 36 kongressipuolueen edustajaa asettui pääministeriä vastaan. Vaalien jälkeen maan johtoon nousi Nepalin kommunistinen puolue (yhdistynyt marxilais-leniniläinen). Sen hallitus kesti kahdeksan kuukautta.

Koirala palasi pääministeriksi 1988 Thapan jättäessä viran. Kongressipuolue voitti 1999 vaalit, jolloin Koirala jättäytyi jo sivuun ja pääministeriksi tuli Krishna Prasad Bhattarai. Puolue kuitenkin kapinoi ja Koiralan oli palattava seuraavana vuonna johtoon. Pääministerin asemassa Koirala määräsi maolaisten kommunistien kapinan kukistamisesta, hallitusten vastaisten mielenosoittajien ja opposition pidätyksistä.

Vuonna 2001 prinssi Dipendra surmasi kuningas Birendran ja lukuisia muita kuningasperheen jäseniä. Prinssi Gyanendra julistettiin kuninkaaksi. Sissit kiihdyttivät uuden kuninkaan valinnan jälkeen kampanjaansa ja Koirala erosi väkivallan, hallituksen vastaisten mielenosoitusten ja korruptiosyytösten vuoksi. Kun kuningas otti kaiken vallan itselleen 1. helmikuuta 2005, Koirala vangittiin 250 muun poliitikon kanssa täydelliseen eristykseen.

Kuningas luopui vallastaan huhtikuussa 2006 mielenosoitusten jälkeen ja palautti parlamentin, jolloin veteraanipoliitikko Koirala kutsuttiin pääministeriksi. Sissit aloittivat kolmen kuukauden tulitauon ja parlamentti päätti yksimielisesti poistaa kuninkaan valtaoikeudet. 84-vuotias Koirala vietiin heinäkuun alussa tehohoitoon kathmandulaiseen sairaalaan, jossa hän vannoi virkavalansa 4. heinäkuuta 2006 sairaalavuoteella.

Girija Prasad Koiralan johtama väliaikainen hallitus kielsi Nepalin kuningasta pyytämästä Kumarin siunausta. Nepalin kuningas ei totellut määräystä, minkä vuoksi hänen henkivartiokaartinsa henkilömäärä puolitettiin 2000:sta 1000:een. Girija Prasad Koirala kävi itse pyytämässä Kumarin siunausta sen jälkeen, kun valtionpäämiehen tehtävät siirrettiin pääministerille.

## Lähteet
Treasure

**Treasure Co. Ltd** (トレジャー) on japanilainen videopelejä kehittävä yritys, jonka perusti joukko Konamin entisiä työntekijöitä 19. kesäkuuta 1992. Treasure on tunnettu kiivaista toimintapeleistään, ja suuresta määrästä pelaamiseen laitetusta luovasta työstä. Pelin suunniteluvaiheessa yleensä otetaan kyseisen genren perusrunko, ja lisätään siihen jotain uutta kontrolleissa tai tasosuunnittelussa. Yritys tunnetaan myös peliensä pomotaisteluista, johon pelit yleensä keskittyvät. Treasure tunnettiin myös politiikastaan olla tuottamatta jatko-osia peleilleen, mutta yrityksen työntekijät ovat useasti sanoneet, ettei kyseistä sääntöä ole edes olemassa.

## Treasuren kehittämät pelit
Tähdellä ('*') merkittyjä pelejä ei ole julkaistu Pohjois-Amerikassa/Euroopassa/Australiassa.

### [[Pelihalli]]
*Ikaruga (2001, julkaistu itse) ***
*Radiant Silvergun (1998, julkaistu itse) ***

### [[Sega Mega Drive]]
*Gunstar Heroes (1993, Sega)
*McDonald's Treasure Land Adventure (1994, Sega)
*Dynamite Headdy (1994, Sega)
*Yu Yu Hakusho Makyo Toitsusen (1994, Sega) ***
*Alien Soldier (1995, Sega)
*Light Crusader (1995, Sega)

### [[Sega Saturn]]
*Guardian Heroes (1996, Sega)
*Silhouette Mirage (1997, ESP) ***
*Radiant Silvergun (1998, ESP) ***

### [[Sega Dreamcast]]
*Bangai-O (1999, ESP)
*Ikaruga  (2002, ESP) ***

### [[Sega Game Gear]]
*Dynamite Headdy ("jatko-osa")
*Gunstar Heroes (suora käännös)

### [[Nintendo 64]]
*Mischief Makers (1997, Enix)
*Bakuretsu Muteki Bangaioh  (1999, ESP) ***
*Sin and Punishment: Successor to the Earth (2000, Nintendo) *** (vain Japanissa)

### [[Nintendo GameCube]]
* Ikaruga (2003, Atari)
* Wario World (2003, Nintendo) 

### Nintendo [[Game Boy Advance]]
*Hajime no Ippo: The Fighting
*Tiny Toon Adventures: Scary Dreams* (myös *Tiny Toon Adventures: Buster's Bad Dream)
*Astro Boy: Omega Factor (2004, in collaboration with the Sega team, Hitmaker)
*Advance Guardian Heroes (2004, Ubisoft)
*Gunstar Super Heroes (2005, Sega)

### [[Nintendo DS]]
*Bleach: Souten ni Kakeru Unmei (2006, Sega)
*Bangai-O Spirits (2008, ESP Software/D3)

### [[PlayStation]]
*Rakugaki Showtime*
*Silhouette Mirage (1998)

### [[PlayStation 2]]
*
*Stretch Panic (myös*Freak Out*) 
*Tiny Toon Adventures: Defenders of the Looniverse'' (peruutettu )
*Gradius V (2004, Konami)

## Lähteet

## Aiheesta muualla
*Viralliset kotisivut 
*SF Kosmo - fanisivusto 
*Treasuren historia
Birendra

**Birendra Bir Bikram Shah Dev** (; 28. joulukuuta 1945 –  1. kesäkuuta 2001, Nepalin ajanlaskun mukaan 2002–2058) oli Nepalin kuningas vuodesta 1972 kuolemaansa saakka.

## Elämäkerta

Birendran vanhemmat olivat kuningas Mahendra ja kuningatar Indra. Birendra julistettiin kruununperijäksi vuonna 1955 (1. Chaitra 2011). Hän opiskeli parhaissa oppilaitoksissa Euroopassa, Aasiassa ja Amerikassa, kuten Eton Collegessa, Tokion yliopistossa ja Harvardin yliopistossa, ja hän matkusti paljon ennen valtaistuimelle nousuaan vuonna 1972 (Nepalin kalenterin mukaan vuonna 2031).

Birendra hallitsi yksinvaltaisesti 18 vuotta. Vuonna 1980 hän järjesti kansanäänestyksen ja 1990 otti kansanäänestyksen jälkeen käyttöön monipuoluejärjestelmän. Poliittiset levottomuudet ja sosiaaliset ongelmat aiheuttivat tyytymättömyyttä, ja vuonna 1996 maolainen puolue aloitti aseellisen vastarinnan monarkian päättämiseksi.

Birendra sai muun muassa brittiläisen sotamarsalkan arvon vuonna 1980 ja Suomen Valkoisen Ruusun suurristin ketjuineen vuonna 1989.

Vuonna 2001 huumeiden ja alkoholin vaikutuksen alaisena ollut kruununprinssi Dipendra surmasi Birendran ja kuningatar Aiswaryan sekä lukuisia muita hovin jäseniä. Dipendra julistettiin kuninkaaksi ennen kuolemaansa sairaalassa.

## Nuoruus
Kuningas Birendra syntyi Narayanhityn Kuninkaallisessa Palatsissa Katmandussa, Nepalissa, esikoisena silloiselle kruununprinssi Mahendralle ja tämän ensimmäiselle vaimolle, kruununprinsessa Indra Rajya Laxmille.

Kuningas Birendra opiskeli kahdeksan vuotta jesuiittakoulussa, St Joseph's Collegessa, Darjeelingissa. Birendrasta tuli kruununprinssi 13. maaliskuuta 1955, kun hänen isoisänsä kuningas Tribhuvan kuoli ja isänsä Mahendra nousi valtaistuimelle.

## Kunnianosoituksia

*  Suomen Valkoisen Ruusun ritarikunta (Suomi, 1989)
*  Kaarle III:n ritarikunta (Espanja, 1983)

## Lähteet

## Aiheesta muualla
* Birendra Bir Bikram Shah Dev (2002-2058) 
* King Birendra
Kotorosl

**Kotorosl** tai **Kotorost** () on Volgan oikea sivujoki Jaroslavlin alueella Venäjällä. Joki virtaa Nerojärveltä lähellä Rostovia Karabihan läpi ja yhtyy Volgaan Jaroslavlissa. Keskiajalla joki oli tärkeä strategisesti, koska se yhdisti Rostovin isoihin vesireitteihin. Kotoroslin pääsivujoki on Ustjejoki, joka virtaa Semibratovon läpi Borisoglebiin.
Juurinystyrä

**Juurinystyrät** ovat muun muassa hernekasvien ja lepän juurissa olevia pallomaisia muodostumia, joissa elää kasvin kanssa symbioosissa olevia typpeä sitovia bakteereja. Bakteerit luovuttavat typpeä ammoniumioneina kasville ja kasvi luovuttaa bakteereille energianlähteeksi malaattia.

## Kasvien typpitalous
Kasvit tarvitsevat typpeä muun muassa aminohappojen valmistukseen. Ilmasta 78,08% on typpikaasua, mutta typpi on ilmassa muodossa (N2), jota kasvit eivät kykene hyödyntämään. Kasvit sen sijaan voivat hyödyntää typen ammoniakista (NH3) ja nitraatista (NO3-). 

Hernekasvien, kuten soijan, apilan ja herneen, typensaantiongelma helpottuu kasvin ja *[[Rhizobium]]*-bakteerien symbioosilla. Myös *[[Frankia]]*-suvun bakteerit pystyvät sitomaan typpeä.

## Rhizobium-bakteerit
Rhizobium tulee kreikan sanoista *riza* =juuri ja *bios* =elämä. Rhizobium-bakteerit kykenevät sitomaan ilman typpeä (N2) ammoniakiksi. Bakteereita kutsutaan myös ritsobeiksi. Ilman typen muuttaa ammoniakiksi bakteerien nitrogenaasientsyymikompleksi. Ammoniakki muuttuu ammoniumioniksi, joka siirtyy kasvisolun käyttöön. 

Juurinystyrässä olevia Rhizobium-bakteereja kutsutaan bakteroideiksi. Bakteroidit toimivat juurisolujen sisällä solulimassa. Juurinystyröiden muodostumisesta vastaavat bakteerien nod-geenit.

## Nitrogenaasi
Nitrogenaasi on Rhizobium-bakteerien entsyymikompleksi, joka muuttaa malaatista saadun ATP:n avulla ilman typpeä ammoniakiksi ja vetykaasuksi. Bakteerit tarvitsevat happea malaatin hajottamiseen, mutta happi myös tuhoaa nitrogenaasientsyymiä. Siksi kasvisolun leg-hemoglobiini säätelee bakteerin käyttöön saapuvan hapen määrää. 

Typensidonnan kokonaisreaktio:
**N<sub>2</sub> + 8 e<sup>-</sup> + 8 H<sup>+  </sup>+ 16 ATP → 2 NH<sub>3</sub> + H<sub>2</sub> + 16 ADP + 16 P<sub>i</sub>**

Entsyymissä on kaksi osaa: Fe-proteiini ja MoFe-proteiini. Osat sisältävät nimiensä mukaan rautaa ja molybdeeniä.

## Juurinystyrän syntymekanismi
Juurinystyröitä syntyy vain, mikäli kasvi tarvitsee typpeä. Prosessi alkaa, kun typpeä tarvitsevan kasvin juurista alkaa erittyä flavonoideja. Flavonoidit houkuttelevat bakteereja ja aktivoivat bakteerien nodD-geenin. NodD-proteiini aktivoi muut nod-geenit, joiden tuotteet, Nod-tekijät, mahdollistavat bakteerin pääsyn kasvin juuren sisään. Nod-tekijät aiheuttavat mm. juurikarvan soluseinän rikkoutumista. Juurikarvan solukalvosta muodostuu putkimainen infektiolanka, jota pitkin bakteerit vaeltavat juurikarvan sisään ja sen toiseen päähän. Infektiolanka pitenee ja haarautuu ulottumaan muihin juuren soluihin. Juuren kuoren solut alkavat jakaantua, ja kun bakteerit pääsevät kuoren soluihin, ne siirtyvät solulimaan solukalvon ympäröimiin pusseihin ja muuttuvat bakteroideiksi.

## Lähteet

* Purves ym.: Life the Science of Biology. 2000.
* Taiz L. ja Zeiger E.: Plant Physiology (3. painos)
*

### Viitteet

## Aiheesta muualla
* Tieteen termipankki: Juurinystyrä
Jacopo Zabarella

**Jacopo Zabarella** (eli **Giacomo Zabarella**) (1532–1589) oli italialainen aristotelinen filosofi ja loogikko, joka opiskeli ja opetti synnyinkaupunkinsa Padovan yliopistossa. Hänen tunnetuimmat teoksensa ovat logiikan kirjoitusten kokoelma *Opera Logica* vuodelta 1578, ja luonnontieteitä käsittelevä *De rebus naturalibus* (1590). Hän kehitti regressiomenetelmiä, jotka olivat renessanssin aristotelisten oppineiden mielestä ensisijaisia tiedon hankkimisen menetelmiä. Regressiolla he tarkoittivat tiedon yhdistelemistä ja päättelemistä: etenemistä seurausten luetteloimisesta syyn ymmärtämiseen. 1600-luvun alussa monia Zabarellan teoksia painettiin Saksassa, missä hän sai paljon protestanttisia aristotelisia seuraajia.

## Lähteet
Karabiha

**Karabiha** () on kylä Jaroslavlin alueella Venäjällä. Runoilija Nikolai Nekrasov asui ja työskenteli siellä jonkun aikaa ja sen johdosta kylässä on nykyään Nekrasovin museo.

## Lähteet
Dipendra

**Dipendra Bir Bikram Shah Dev** (27. kesäkuuta 1971 – 4. kesäkuuta 2001) oli Nepalin kruununprinssi ja kuningas 1. kesäkuuta – 4. kesäkuuta 2001. Uutisraporttien mukaan hän surmasi koko perheensä kuninkaallisella lounaalla 1. kesäkuuta 2001. Dipendra haavoittui myös kuolettavasti, ilmeisesti oman käden kautta, ja hänestä tuli virallisesti kuningas kolmen päivän ajaksi hänen maatessaan koomassa sairaalassa.

Dipendra oli kuningas Birendran ja kuningatar Aishwaryan vanhin poika. Hänet koulutettiin Eton Collegessa Englannissa. 18-vuotiaana hänestä tuli perinteen mukaisesti jumala. Nepalissa hän kävi Tribhuvanin yliopistoa Kirtipurissa ja kuninkaallista sotilasakatemiaa.

Syynä veritekoon saattoi olla avioliittokiista. Dipendra olisi halunnut morsiamekseen Devyani Ranan, joka kuului Ranan sukuun, joka oli hallinnut Nepalia perinnöllisinä pääministereinä vuoteen 1951 ja johon kuningassuku siksi suhtautui epäluuloisesti. Hänen äitinsä kielsi kuitenkin avioliiton.

Dipendran kuoleman jälkeen häntä seurasi kuninkaana hänen setänsä prinssi Gyanendra.

## Lähteet

## Aiheesta muualla
* Luettelo kuolleista kuvineen
Arizona Dream

**Arizona Dream** on Emir Kusturican ohjaama, vuonna 1993 Euroopassa ensi-iltansa saanut elokuva. Elokuvan pääosissa ovat muun muassa Johnny Depp, Vincent Gallo, Lili Taylor ja Faye Dunaway. *Arizona Dream* on Kusturican ainoa englanninkielinen teos. 

Elokuvan musiikin tekivät Goran Bregović ja Iggy Pop.

## Elokuvan tarina
Inuiittimetsästäjä kiitää kelkallaan kotiin tuore saalis, ruijanpallas, mukanaan. Tämä kala kulkee läpi koko elokuvan sekä todellisessa että kuvitteellisessa muodossa. Samaan aikaan Axel työskentelee New Yorkissa luonnontieteilijän apulaisena merkitsemässä kaloja. Hän viihtyy siellä, mutta eräänä päivänä saapuu sanansaattaja kutsumaan hänet Arizonaan setänsä häihin. Kutsu on kuitenkin pelkkä juoni, jolla Axel houkutellaan mukaan perheyritykseen.

Arizonassa Axel tapaa kaksi omalaatuista naista: toinen on eloisa, tarvitseva ja neuroosien sekä perheristiriitojen riivaama. Axel päätyy romanttiseen suhteeseen hänen kanssaan, kun taas toinen, varakas mutta masentunut, soittaa harmonikalla sävelmiä joukolle lemmikkikilpikonniaan.
## Lähteet:
Nero (järvi)

**Nero** () on hyvin matala ja eutrofinen järvi Jaroslavlin alueella Venäjällä. Järven pinta-ala on 54,4 km², suurin pituus 13 km, leveys 8 km, keskisyvyys 1,3 m ja suurin syvyys 3,6 m. Järven pohjaa peittää paksu silttikerros. Järvi laskee Vjoksa-joen kautta Kotorosliin ja edelleen Volgaan. Sen rannalla sijaitsee Rostovin kaupunki.

Alueella on ollut asutusta jo 6&nbsp;000 vuotta sitten. Merjalaisilla oli pääkaupunkina järven etelärannalla sijainnut Saran muinaiskaupunki, Sarajoen suulla. Itäslaavit saapuivat alueelle 800-luvulla. 

## Lähteet

## Aiheesta muualla

*Satelliittikuva Google Mapsista
Astronautin vaimo

**Astronautin vaimo** (*The Astronaut’s Wife*) on Rand Ravichin ohjaama ja käsikirjoittama jännityselokuva, joka sai ensi-iltansa vuonna 1999. Elokuvan pääosissa esiintyvät Charlize Theron ja Johnny Depp.

Elokuva kertoo ala-asteen opettaja Jillian Armacostista, jonka aviomies Spencer Armacost on NASA:n astronautti. Spencer lähetetään avaruuteen, jossa hänelle ja hänen kollegalleen sattuu miltei kohtalokas onnettomuus. Maahan palattuaan Spencer päättää lopettaa työnsä ja muuttaa Jillianin kanssa New Yorkiin. Kaikki vaikuttaa olevan hyvin, kunnes Jillian tulee raskaaksi ja Spencer alkaa käyttäytyä kummallisesti.

## Näyttelijät
EastEnders

**EastEnders** on brittiläisen yleisradioyhtiön BBC:n tuottama saippuadraamasarja. Sarjaa on tehty vuodesta 1985 lähtien ja kesäkuun 2009 mennessä jaksoja on esitetty Britanniassa yli 3&nbsp;790 kappaletta. Se on Britannian katsotuimpia televisiosarjoja.

Sarja kertoo Lontoossa sijaitsevassa kuvitteellisessa Walfordin kaupunginosassa Albert Squaren naapurustossa asuvista alemman keskiluokan ihmisistä. Sarja perustuu monenlaisiin ihmisiin eri yhteiskuntaluokista ja etnisistä taustoista. Sarjan henkilöt asuvat tavanomaisissa brittiläisissä rivitaloissa. Keskeisimpiä paikkoja sarjassa ovat muun muassa lähibaari ja idyllinen tori.

Suomessa sarjaa alettiin esittää MTV3-kanavalla 1. kesäkuuta 2009 arki-iltapäivisin, kaksi jaksoa peräkkäin. Esittäminen aloitettiin 206. tuotantokauden jaksolla 9. Sarjaa on sittemmin esitetty Subilla.

Yksi sarjan päähenkilöistä on Adam Woodyattin esittämä Ian Beale, joka on ollut sarjassa mukana alusta alkaen.

## Lähteet

## Aiheesta muualla
* EastEndersin kotisivu
From the Choirgirl Hotel

**From the Choirgirl Hotel** on yhdysvaltalaisen laulaja-lauluntekijä Tori Amosin albumi vuodelta 1998. Se on Amosin neljäs sooloalbumi. Albumilta julkaistiin singleinä kappaleet ”Spark”, ”Raspberry Swirl”, ”Jackie’s Strength” ja ”Cruel”.

Albumi nousi Yhdysvalloissa Billboard 200 -listan sijalle 5. Britannian albumilistalla se oli parhaimmillaan sijalla 6. Se oli kymmenen kärjessä myös Australiassa, Kanadassa ja Norjassa. Albumi on myynyt platinaa Yhdysvalloissa ja kultaa Isossa-Britanniassa ja Kanadassa.

## Tyyli ja sanoitukset
Albumin musiikki on raskaampaa ja synkempää kuin Amosin aiemmilla albumeilla. Amosin soittaman pianon lisäksi säestyksessä on rockbändi.

Useat kappaleet käsittelevät synkkiä aiheita ja pelkoja. Esimerkiksi kappaleiden ”Spark” ja ”Playboy Mommy” aiheena on Amosin kokema keskenmeno ja sen aiheuttamat tunteet. ”Jackie’s Strength” käsittelee pelkoja ja epävarmuutta, joita Amos koki mennessään naimisiin. Synkkien kappaleiden joukosta erottuu energinen ”Raspberry Swirl”.

## Kappaleet

## B-puolet
Seuraavat kappaleet julkaistiin albumin singlejen B-puolina. Useimmat B-puolina tai bonuskappaleina julkaistut kappaleet lisättiin kokoelmalle *[[A Piano: The Collection]]* vuonna 2006. Coverit ”Do It Again” ja ”Have Yourself a Merry Little Christmas” eivät ole mukana kokoelmalla.

## Listasijoitukset

## Myyntipalkinnot

## Lähteet

## Aiheesta muualla
* From the Choirgirl Hotel Discogs-sivustolla
* From the Choirgirl Hotel AllMusic-sivustolla
Welcome to Sunny Florida

***Welcome to Sunny Florida*** on yhdysvaltalaisen laulaja-lauluntekijä Tori Amosin konserttielokuva, joka ilmestyi DVD:nä 18. toukokuuta 2004. DVD sisältää West Palm Beachissä Floridassa syyskuussa 2003 pidetyn konsertin ja lisämateriaalia. DVD:n mukana julkaistiin *[[Scarlet’s Hidden Treasures]]* -niminen EP, joka sisältää kuusi Amosin vuoden 2002 albumilta *[[Scarlet’s Walk]]* pois jäänyttä kappaletta. Welcome to Sunny Florida nousi Isossa-Britanniassa musiikkivideojulkaisujen listan sijalle 1 ja Yhdysvalloissa sijalle 2.

## Taustaa
DVD sisältää West Palm Beachissa Floridassa 4. syyskuuta 2003 pidetyn konsertin. Konsertti päätti Amosin *Lottapianos*-kiertueen, jolla Amos markkinoi vuoden 2002 albumiaan *[[Scarlet’s Walk]]*. Hän esittää konsertissa Scarlet’s Walk -albumin kappaleita sekä vanhempaa tuotantoaan. Konsertissa Amos laulaa ja soittaa Bösendorfer-pianoa ja sähköurkuja. Häntä säestävät basisti Jon Evans ja rumpali Matt Chamberlain. DVD:llä on mukana myös lisämateriaalia kuten Amosin ja hänen äitinsä Mary Ellen Amosin haastattelut sekä backstage-materiaalia.

## Kaupallinen menestys
Welcome to Sunny Florida menestyi hyvin etenkin Isossa-Britanniassa ja Yhdysvalloissa. Se nousi ykköseksi Britannian musiikkivideojulkaisujen listalla. Yhdysvalloissa se nousi Billboardin videojulkaisujen listalla sijalle kaksi. Julkaisu on myynyt Yhdysvalloissa kultaa.

## Sisältö

;Konsertti
# ”Wampum Prayer”
# ”A Sorta Fairytale”
# ”Sugar”
# ”Crucify”
# ”Interlude #1”
# ”Cornflake Girl”
# ”Bells for Her”
# ”Concertina”
# ”Interlude #2”
# ”Take to the Sky”
# ”Leather”
# ”Cloud on My Tongue”
# ”Cooling”
# ”Interlude #3”
# ”Your Cloud”
# ”Father Lucifer”
# ”Professional Widow”
# ”I Can’t See New York”
# ”Precious Things”
;Encore
# ”Tombigbee”
# ”Amber Waves”
# ”Hey Jupiter”
;Lisämateriaali
# Tori Amosin haastattelu
# Mary Ellen Amosin haastattelu
# Backstage-materiaalia
# Galleria, taustalla ”Past the Mission”

## Scarlet’s Hidden Treasures

*Welcome to Sunny Florida* -DVD:n mukana on EP nimeltä *Scarlet’s Hidden Treasures*. EP sisältää kuusi Amosin vuoden 2002 albumilta *[[Scarlet’s Walk]]* pois jäänyttä kappaletta.  

## Lähteet

## Aiheesta muualla
*
Jammu

**Jammu** [ˈdʒʌmuː] on kaupunki tasangolla Jammun ja Kashmirin liittovaltion alueen lounaisosassa Intian pohjoisosassa. Jammu on alueen talvipääkaupunki. Sen asukasluku oli vuoden 2011 väestönlaskennan mukaan 502&nbsp;197.

## Maantiede

Jammu sijaitsee Intian Jammun ja Kashmirin liittovaltion alueen lounaisosassa Tawijoen varrella. Srinagar sijaitsee Jammusta pohjoiseen. Matkaa Jammusta New Delhiin on noin 600 kilometriä.

## Historia

Paikallisen kansanperinteen mukaan Jammun kaupungin perusti *[[radža]]* Jamboo Lochan 1300-luvulla eaa. Kaupunki sai hänen mukaansa ensin nimen *Jamboo*, joka ajan kanssa muuntui nykyiseen muotoon "Jammu".

Rajputeihin kuuluneet Dograt asettuivat Jammun tasangolle Mansar- ja Surinsarjärvien väliselle alueelle. Jammun pientä valtiota hallitsi lopulta sikhien alaisuudessa Gulab Singh, jonka Randžit Singh oli nostanut radžaksi vuonna 1822. Gulab Singh levitti alueitaan ensin Ladakhiin ja lopulta ensimmäisen sikhisodan myötä myös Kashmirin laaksoon. Gulab Singhin johtama Dogra-dynastia hallitsi myöhemmin Jammun ja Kashmirin ruhtinaskuntaa. Jammu oli valtion talvipääkaupunki ja Srinagar kesäpääkaupunki. Dogrien kotialueena hallinnossa suosittiin usein jammulaisia. Intian jaon yhteydessä suurimmasta osasta Jammua ja Kashmiria, Jammun kaupunki mukaan lukien, tuli osa Intiaa.

## Talous ja liikenne

Jammussa on teollisuutta. Se on myös tärkeä rautatieliikenteen keskus. Jammun lentoasema sijaitsee noin kahdeksan kilometrin päässä kaupungista.

## Väestö ja koulutus
Jammun kaupungin asukasluku oli Intian vuoden 2011 väestönlaskennan mukaan 502&nbsp;197. Jammun metropolialueen asukasluku oli samaan aikaan 657&nbsp;314. Lukutaitoisuus oli 90,14&nbsp;%. Kaupungin asukkaista hinduja oli 81,19&nbsp;%, sikhejä 8,83&nbsp;%, muslimeja 7,95&nbsp;% ja kristittyjä 1,35&nbsp;%.

Jammun yliopisto perustettiin vuonna 1969. Sher-e-Kashmirin maatalous- ja teknologiayliopisto perustettiin vuonna 1999.

## Lähteet

## Aiheesta muualla
Edea

**Edea** on suomalainen etnistä musiikkia esittävä yhtye. Yhtyeen keulahahmo on laulaja Marika Krook. 

Edea edusti Suomea vuoden 1998 Eurovision laulukilpailussa sijoittuen 25 kilpailijan joukossa sijalle 15. Yhtye esitti Euroviisuissa kappaleen "Aava", jonka sanat pohjautuivat muinaiseen pohjoiseurooppalaiseen symbolikieleen. Kappale koostui sanoista *aava*, *maa*, *avaa*, *avara*, *kauneus*, *suuruus* ja *Isa*.

## Jäsenet

* Marika Krook &ndash; laulu 
* Alexi Ahoniemi &ndash; kosketinsoittimet, huilu, sopraanosaksofoni, laulu 
* Tommy Mansikka-aho &ndash; didgeridoo, munniharppu, kitara, Jaffa-pullo 
* Abdissa Assefa &ndash; lyömäsoittimet 
* Samuli Kosminen &ndash; rummut

## Levytykset

* 

## Lähteet

## Aiheesta muualla

* Suomen Äänitearkisto
Suomen luovin kunta

**Suomen luovin kunta** oli Suomen Kuntaliiton, Suomen Keksijäin Keskusliiton ja Suomen Yrittäjien vuosittain vuosina 1998–2009 myöntämä nimitys. Luovimman kunnan valinnassa kiinnitettiin erityisesti huomiota kunnanhallinnon toimintatapoihin, keksintö- ja innovaatiotoiminnan tuloksiin sekä kunnan yrittäjäilmastoon. 

## Suomen luovimmat kunnat
*1998 Sievi
*1999 Keitele
*2000 Sotkamo
*2001 Uusikaupunki
*2002 Muurame
*2003 Kontiolahti
*2004 Hollola
*2005 Luopioinen
*2006 Kempele
*2007 Lempäälä
*2009 Kaarina

## Lähteet
*Suomen Keksijäin Keskusliitto KEKE ry: Luovin kunta
Little Earthquakes

**Little Earthquakes** on yhdysvaltalaisen laulaja-lauluntekijä Tori Amosin ensimmäinen sooloalbumi. Little Earthquakesiä pidetään usein yhtenä hänen parhaista levyistään. Albumin tunnetuimpia kappaleita ovat singlet ”Silent All These Years”, ”Crucify” ja ”Winter”.

*Little Earthquakes* nousi albumilistan sijalle 14 sekä Isossa-Britanniassa että Australiassa. Yhdysvalloissa se oli listasijalla 54. Se on myynyt sittemmin Yhdysvalloissa kaksinkertaista platinaa.
Albumi on myynyt kultaa useissa muissa maissa.

## Taustaa
Ennen Little Earthquakesiä Amos oli julkaissut pop-levyn *[[Y Kant Tori Read (albumi)|Y Kant Tori Read]]* samannimisen yhtyeen kanssa 1988. Levy kuitenkin floppasi ja bändi hajosi. Levyn julkaissut Atlantic Records kuitenkin piti Amosin sooloartistina ja vuonna 1992 julkaistusta soololevystä tuli menestys.

## Tyyli ja sanoitukset
*Little Earthquakesin* kappaleet ovat Amosin säveltämiä ja yhdistelevät poppia, rockia ja klassista musiikkia. Piano on tärkein instrumentti. 

Sanoituksissaan Amos käsittelee hyvin henkilökohtaisia asioita. "Winter" kertoo itsenäistymisestä ja tyttären suhteesta isäänsä. "Tear in Your Hand" kertoo erosta. Kappaleessa viitataan myös Neil Gaimanin fantasiasarjakuvaan *[[The Sandman]]* esimerkiksi säkeessä "If you need me, me and Neil will be hanging out with the Dream King." A cappella -laulu "Me and a Gun" kertoo Amosille 1980-luvulla sattuneesta kauhukokemuksesta kun hänet raiskattiin esiintymisen jälkeen. Useat muista lauluista kertovat Amosin selviytymisestä ja eheytymisestä pahoista kokemuksista.

## Erikoispainokset
Albumista julkaistiin vuonna 2015 Deluxe-versio, joka sisältää singlejen B-puolina julkaistuja kappaleita ja live-esityksiä bonuskappaleina. Albumin alkuperäiset kappaleet on lisäksi remasteroitu. Vuonna 2022 julkaistiin lisäksi vinyylinä *Graphic Album* -niminen painos, jolla on myös osa B-puolista.

## Sarjakuva
Sarjakuvakirja *Little Earthquakes* (2022) perustuu albumin kappaleiden ja B-puolien sanoituksiin. Sen kirjoittajia ovat muun muassa Neil Gaiman ja Margaret Atwood. Sarjakuvakirja julkaistiin albumin *Graphic Album* -painoksen yhteydessä. Niillä juhlistettiin albumin julkaisun 30-vuotispäivää.

## Kappaleet

## B-puolet
Seuraavat kappaleet julkaistiin albumin singlejen B-puolina. Useimmat ovat mukana albumin vuoden 2015 Deluxe-painoksella, osa myös vuoden 2022 Graphic-vinyylillä. Amos julkaisi Graphic-painoksella olleet B-puolet kokoelmana *[[Little Earthquakes – The  B-Sides]]* vuonna 2023. Levy julkaistiin vain vinyylinä Record Store Day -julkaisuna. Covereita ”Angie” ja ”Thank You” ei kuitenkaan ole julkaistu uudelleen. 

## Listasijoitukset

## Myyntipalkinnot

## Katso myös
* Little Earthquakes, musiikkivideoiden kokoelma
* Little Earthquakes – The B-Sides, singlejen B-puolien kokoelma
* Live at Montreux 1991/1992, vuosina 1991 ja 1992 nauhoitettu livealbumi ja videojulkaisu

## Huomioita
 

## Lähteet

## Aiheesta muualla
* Little Earthquakes Discogs-sivustolla
* Little Earthquakes AllMusic-sivustolla
Ulla-Lena Lundberg

**Ulla-Lena Lundberg** (s. 14. heinäkuuta 1947 Kökar, Ahvenanmaa) on suomenruotsalainen kirjailija. Hänelle myönnettiin vuoden 2012 Finlandia-palkinto teoksesta *[[Jää (kirja)|Jää]]*.

Lundberg on filosofian maisteri (1985) ja Åbo Akademin kunniatohtori (1993). Hänet nimettiin taiteilijaprofessoriksi vuosiksi 1994–1999. Hän asui lähes neljäkymmentä vuotta Porvoossa mutta muutti Maarianhaminaan 2010-luvulla. Vuonna 2018 hän palasi Porvooseen, sillä hänet valittiin Runoilijakodin asukkaaksi.

Lundbergin teoksista *Leo* käsittelee ahvenanmaalaisten talonpoikien purjehdusta 1800-luvun puolivälistä lähtien. Päähenkilö on 15-vuotias poika, jonka isä on tehnyt itsemurhan maatilan suurien velkojen vuoksi. Poika alkaa rakentaa alusta maksaakseen korot ja toivottavasti velatkin. *Kuninkaan Anna* ja *Kökarin Anna* kertovat Annan elämästä 1900-luvulla: lapsuus Kökarissa, rakkaussuhde Tukholmassa, opettajana Paraisilla ja Loviisassa. *Allt kan man önska sig* käsittelee Afrikkaa ja Ahvenanmaata etnologin näkökulmasta.

## Teokset
*Utgångspunkt (runoja) 1962
*Strövtåg (matkakertomus) 1966
*En berättelse om gränser (matkakertomus) 1968
*Gaijin-utlänning i Japan (matkakertomus) 1970
*När barometern stod på Karl Öberg och andra hörspel (kuunnelmia) 1974
*Kökar (reportterin työ) 1976
*Tre afrikanska berättelser (novellikokoelma) 1977
*Öar i Afrikas inre (antropologinen työ) 1981
*Kungens Anna (romaani) 1982 (Kuninkaan Anna, 1983) 
*Ingens Anna (romaani) 1984 (Kökarin Anna, suom, Kaija Kauppi 1985) 
*Franciskus i Kökar 1985
*Sand (romaani) 1986 (Kalaharin hiekkaa, suom. Veijo Kiuru 1987)
*Leo (romaani) 1989, suom. Leena Vallisaari
*Stora världen (romaani) 1991 (Suureen maailmaan, 1991, suom. Leena Vallisaari)
*Sibirien ett självporträtt med vingar (matkakertomus) 1993 (Linnunsiivin Siperiaan, suom. Leena Vallisaari 1994)
*Allt kan man önska sig (romaani) 1995 (Mitä sydän halajaa romaani, suom. Leena Vallisaari 1995)
*Regn (romaani) 1997 (Sade), 1997, suom. Leena Vallisaari)
*Marsipansoldaten (romaani) 2001 (Marsipaanisotilas, 2001, suom. Leena Vallisaari)
*Åke Hellman: människan och målaren (Åke Hellman: ihminen ja taiteilija) (yhdessä Erik Kruskopfin kanssa) 2005
*Is (romaani) 2012 (Jää, suom. Leena Vallisaari)
* 

## Palkinnot ja tunnustukset
* Kiitos kirjasta -palkinto 1990
* Svenska Akademiens Finlandspris 1990
* Landsbygdens författarstipendium 1993
* Tidningen VI:s litteraturpris 2001
* Stina Aronsons pris 2004
* Runeberg-palkinto 1998
* Valtion kirjallisuuspalkinto 1971, 1982, 1992
* Kaarlen päivän palkinto 1990
* Finlandia-palkinto 2012

Lundberg on ollut neljästi ehdokkaana Finlandia-palkinnon ja kolmesti Pohjoismaisen kirjallisuuspalkinnon saajaksi.

## Lähteet

## Aiheesta muualla
*
*
* Ulla-Lena Lundberg Teoksen sivulla. 
*
Sun Wen

**Sun Wen** (s. 6. huhtikuuta 1973 Shanghai, Kiina) on entinen kiinalainen naisjalkapalloilija.

Sun aloitti jalkapallon pelaamisen kahdeksanvuotiaana ja nousi Kiinan maajoukkueeseen jo 17-vuotiaana. Hän oli mukana Kiinan hopeaa saavuttaneessa joukkuessa Atlantan olympialaisissa 1996. Sun voitti vuoden 1999 maailmanmestaruuskilpailuissa Golden Bootin ja Golden Ballin. Sun olikin sinä vuonna ensimmäisenä naisena ehdolla Aasian jalkapalloliiton parhaaksi pelaajaksi. Vuonna 2002 Sun äänestettiin vuosisadan parhaaksi naisjalkapalloilijaksi yhdessä Michelle Akersin kanssa. Sun lopetti jalkapallouransa loukkaantumisen takia 2006.

## Lähteet

## Aiheesta muualla
*
Putumayo World Music

**Putumayo World Music** on Dan Storperin vuonna 1993 perustama yhdysvaltalainen levy-yhtiö. Se on keskittynyt maailmanmusiikin levytysten julkaisuun. Kaikkien levyjen kannet on piirtänyt Nicola Heindl. 

## Aiheesta muualla
* Viralliset sivut
Likiverkko

**Likiverkko** (*omaverkko*, *henkilökohtainen verkko*, engl. *Personal Area Network*, PAN) on tiedonsiirtoverkko, jossa henkilökohtaiset elektroniset laitteet voivat kommunikoida keskenään. Tietokone, matkapuhelin, tulostin, kuvanlukija ja muut mahdolliset laitteet voidaan verkottaa keskenään. Näistä puhelinta tai tietokoneen verkkoliitäntää voidaan sitten käyttää yhdyskäytävänä lähiverkkoon tai Internetiin.
PAN lyhennettä käytetään myös puhuttaessa Public Access Network (kuten panOulu) -tyyppisistä verkoista. 

Verkko voidaan toteuttaa USB-kaapeleilla ja porttitoistimilla, langattomilla Bluetooth-laitteilla, infrapunalla tai FireWire-liitännöillä.

**Langaton likiverkko** eli **WPAN** (engl. *Wireless Personal Area Network*) on verkko, jolla erilaiset verkkolaitteet voidaan yhdistää ilman kaapeleita. Verkon kantama on metristä muutamaan kymmeneen metriin. WPAN on kantomatkaltaan lyhyempi kuin tunnetumpi WLAN-verkko (engl. *Wireless Local Area Network*). Toisaalta WPAN:in kantomatka on suurempi kuin WBAN-verkon (engl. *Wireless Body Area Network*). WPAN-termi tarkoittaa IEEE:n 802.15-standardia. Käytännön sovelluksia ovat Bluetooth (IEEE 802.15.1) ja ZigBee (IEEE 802.15.4).

On kehitetty myös ihmisen ihoa tiedonsiirrossa hyväkseen käyttävää teknologiaa. Tämä mahdollistaisi kuvan siirtämisen puhelimesta aurinkolaseihin, jotka toimisivat samalla näyttöinä, sekä sormuksien käyttämisen lähettiminä ja vastaanottimina muihin verkkoihin. Ihon tiedonsiirtokapasiteetiksi on mitattu 10Mb/s.

Likiverkon konseptin kehitti Thomas Zimmerman ja joukko muita tutkijoita M.I.T:n medialaboratoriossa.

## Katso myös
*Kaupunkiverkko
*Laajaverkko
*Langaton lähiverkko
Justus Lipsius

**Justus Lipsius**, tunnettu myös nimillä **Joost Lips** ja **Josse Lips** (18. lokakuuta 1547 – 23. maaliskuuta 1606) oli flaamilainen kielentutkija ja humanisti.

Hänet lähetettiin nuorena jesuiittojen kouluun Kölniin, mutta vanhemmat siirsivät hänet Leuvenin katoliseen yliopistoon, koska pelkäsivät poikansa kääntyvän jesuiitaksi. Hän pääsi kahdeksi vuodeksi Vatikaaniin kardinaalin seurueeseen. Siellä hän käytti vapaa-aikansa latinalaisten klassikoiden ja vanhojen käsikirjoitusten tutkimiseen.

Hän liikkui sujuvasti Keski-Euroopan eri yliopistojen välillä, vaikka ne kuuluivat eri uskontokunnille. Tuotteliaimmat vuotensa Lipsius vietti kalvinistisessa Leidenissä. Vuonna 1590 hän siirtyi Mainziin ja palasi katolisen kirkon huomaan. Kääntyminen herätti huomiota katolisessa maailmassa. Lipsiukselle sateli kutsuja Italian, Itävallan ja Espanjan hoveista ja yliopistoista, mutta hän valitsi synnyinmaansa ja otti vastaan Leuvenin yliopiston latinan kielen professorin viran. Virkaan ei sisältynyt opetusvelvollisuutta. Sen sijaan hän toimi virkaa rahoittavan Espanjan kuninkaan yksityisenä neuvonantajana ja historiankirjoittajana. Tämän ajan teoksia ovat *De militia romana* (1595) ja *Lovanium* (1605), joista piti tulla Brabantin yleisen historiateoksen johdantoluku.

Lipsiuksen merkittävimpänä tuotantona pidetään sarjaa esseitä antiikin stoalaisuudesta, tunnetuin niistä on *De Constantia*, "Muuttumattomuudesta" vuodelta 1584. Hänen muotoilunsa vaikutti useisiin saman ajan oppineisiin, ja vaikutti uusstoalaisuudeksi kutsutun liikkeen syntymiseen.

## EU ja Justus Lipsius
EU:ssa ylimmän poliittisen elimen, Euroopan neuvoston, rakennus nimettiin 1995 Justus Lipsius -rakennukseksi, ja 2006 lyöty 10 euron juhlakolikko on hopeinen Justus Lipsiuksen muistokolikko.

## Lähteet

## Aiheesta muualla
Bernardino Telesio

**Bernardino Telesio** (7. marraskuuta 1509 – 2. lokakuuta 1588) oli italialainen renessanssifilosofi ja luonnontieteilijä. Hän syntyi Calabriassa, Etelä-Italiassa, mutta opiskeli Milanossa, Roomassa ja Padovassa. Kunnon renessanssioppineen tavoin hän sisällytti opintoihinsa sekä klassikoita, luonnontieteitä että filosofiaa. Siltä pohjalta hän kävi hyökkäykseen Padovassa ja Bolognassa kukoistanutta keskiaikaista aristotelismiä vastaan.

Telesio hylkäsi akateemisen pohdiskelun ja ehdotti asioiden tarkastelunpohjaksi aistihavaintoja. Hän julkaisi luonnontieteen ilmiöitä selittäviä teorioita. Hänen käsityksensä kylmästä liikkumattomasta Maapallosta, jota kuuma Aurinko kiertää, todettiin pian virheelliseksi. Muutkin Telesioksen esseet sisältävät ontuvia argumentteja ja puutteita oleellisten tosiasioiden osalta, mutta samaan aikaan ne ovat myöhemmän empirismin edelläkävijöitä ja kuvastavat siirtymää auktoriteettien kunnoittamisesta kohti kokeellista tiedettä ja tutkijan omaa vastuuta.

## Lähteet
Anna Gavalda

**Anna Gavalda** (s. 1970 Boulogne-Billancourt, Ranska) on ranskalainen kirjailija. 

Gavalda nousi pienen marginaalikustantamon listoilta lyhyessä ajassa lukijoiden ja kriitikoiden suosikiksi. Hänen kirjojaan on myyty miljoonia kappaleita, ja niitä on käännetty 30 kielelle. Gavaldan romaanit kuvaavat nykyajan Ranskaa kepeästi ja humoristisesti. 

Anna Gavalda asuu Pariisissa kahden lapsensa kanssa. Hänen kustantajansa Suomessa on Gummerus, ja Gavalda vieraili Suomessa keväällä 2003.

*Kimpassa*-romaanista on tehty myös samanniminen ranskalainen elokuva, jossa pääosaa esittää Audrey Tautou.

## Teokset
* 
* 
* 
* 
* 
* *À leurs bons cœurs.* 2005.
* 
* 
* 
* 

## Kirjallisuutta
* Päivi Kosonen: Anna Gavalda – pieniä suuria kertomuksia toivosta. Teoksessa *Tarinoiden paluu. Esseitä ranskalaisesta nykykirjallisuudesta.* Päivi Kosonen, Hanna Meretoja & Päivi Mäkirinta (toim.) Café Voltaire -sarja. Avain 2008.
Nawal

**Nawal** (oik. **Nawal Mlanao**, s. 1965 Komorit) on komorilainen laulaja ja lauluntekijä. Hän syntyi musikaaliseen sukuun Komoreilla ja asui nuorena jonkin aikaa myös Ranskassa. Vuonna 1985 hän palasi synnyinmaahansa. 

Hänen ensimmäinen albuminsa *Kweli* julkaistiin vuonna 2001. Hän on myös yksi *[[Sahel Opera]]n* (2005) säveltäjistä. 

Nawal soittaa useita soittimia, kuten gambusia, dafia ja kitaraa. Nawalin kappale "Hima" oli mukana Putumayo World Musicin kokoelmalevyllä *Women of Africa* (2004). 

## Aiheesta muualla

* Nawalin kotisivut ,
Agostino Steuco

**Agostino Steuco** (1496–1549) oli italialainen oppinut ja Raamatun tutkija, yksi renessanssin filosofeista. Hän opetti kreikkaa ja hepreaa, teologiaa ja antiikin ajan historiaa. Hän työskenteli Sant Antonion luostarin kirjastossa ja myöhemmin Vatikaanin kirjaston prefektinä. Siinä välissä hän ehti olla myös piispana Kreetalla kahden vuoden ajan. Hän kirjoitti paljon tutkimuksia Raamatun tulkinnasta.

Steucolta on peräisin käsite *[[philosophia perennis]]* (”ikuinen filosofia”).

## Lähteet
Östen Maununpoika

**Östen Maununpoika** (norjaksi *Øystein I Magnusson*, n. 1088–1123) oli Norjan kuningas 1103–1123. Hänestä tuli kuningas yhdessä veljiensä Olavin ja Sigurdin kanssa heidän isänsä Maunu Paljassäären kuoltua vuonna 1103.

Sigurd lähti vuonna 1108 kolmeksi vuodeksi ristiretkelle, jolloin Östenistä tuli käytännössä Norjan hallitsija, sillä Olavi oli vielä hyvin nuori. Östenin kerrotaan edistäneen Norjan kulttuuria ja sivistystä sillä aikaa kun Sigurd piti yllä Norjan mainetta ulkomailla. Östen rakennutti useita kirkkoja, perusti Munkelivin luostarin Bergeniin ja rakennutti sataman Agdenesiin. Hänen sanotaan myös tehneen aloitteen lakien kirjoittamiseksi ja liittäneen Jämtlandin vahvemmin osaksi Norjaa. Olavi kuoli jo vuonna 1115, ja tämän jälkeen Östen ja Sigurd jakoivat vallan. Östenin ja Sigurdiin välit olivat huonot, mutta he välttivät avointa kamppailua vallasta. Östen kuoli vuonna 1123, ja Sigurdista tuli sen jälkeen yksin kuningas.

Östenin tyttärenpoika Olav Ugjæva oli Norjan sisällissodan aikana vallantavoittelija.

## Lähteet
Skotti

**Skotti** tarkoittaa seuraavia:

* skotti, Skotlannin asukas
* skotti, germaaninen kieli
* gaeli, aikaisemmin käytetty myös nimitystä *skotti*, kelttiläinen kieli
* skotit, kelttiläinen heimo.
Surma

**Surma** () on Suomen rikoslaissa rangaistavaksi säädetty henkirikos, jonka rangaistusasteikko on lievempi kuin tapossa mutta ankarampi kuin kuolemantuottamuksessa. Äidin vastasyntyneeseen lapseensa kohdistuvassa surmassa on usein kyse lapsensurmasta.

Suomen rikoslain 21 luvun 3 §:n mukaan:

:*Jos tappo, huomioon ottaen rikoksen poikkeukselliset olosuhteet, rikoksentekijän vaikuttimet tai muut rikokseen liittyvät seikat, on kokonaisuutena arvostellen lieventävien asianhaarojen vallitessa tehty, rikoksentekijä on tuomittava </i>surmasta<i> vankeuteen vähintään neljäksi ja enintään kymmeneksi vuodeksi.*

:*Yritys on rangaistava.*

Kuolemantapausta saatetaan toisinaan tutkia surmana, jos kuolemaan johtaneet tapahtumat ovat epäselviä. Tuomiot surmasta ovat kuitenkin hyvin harvinaisia.

Lieventävänä tekijänä voidaan pitää esimerkiksi sitä, että jatkuvan perheväkivallan kohteena oleva kokee että ainoa tapa päästä pois tilanteesta on perheenjäsenensä surmaaminen. Toinen esimerkki lieventävästä tekijästä on hätävarjelun liioittelusta aiheutunut kuolema. Myös eutanasia voidaan tuomita surmana. 

## Lähteet
Kanadansuomalaiset

**Kanadansuomalaiset** ovat Kanadassa elävä väestöryhmä, joilla on suomalaiset sukujuuret.

## Historiaa
Suomalaisia alkoi muuttaa Kanadaan 1880-luvun alussa, ja siirtolaisuus jatkoi suurena aina 1900-luvun puoliväliin asti. Suomalaisten siirtolaisuus Kanadaan johtui usein taloudellisista realiteeteista ja sodista. Kanada valittiin usein muuttokohteeksi, koska se muistuttaa monella tapaa, kuten luonnoltaan, Suomea. 

Poliittisesti kanadansuomalaiset olivat sosialistisia ja mukana kanadalaisessa työväenliikkeessä. Vähemmistö oli konservatiivisia, luterilaisia. Useat kanadansuomalaiset ja amerikansuomalaiset sosialistit muuttivat lopulta Neuvostoliittoon. 

Vuosina 1924–1939 Suomesta muutti Kanadaan noin 28&nbsp;700 henkilöä. Tuolloin Kanada oli suomalaisen siirtolaisuuden ylivoimaisesti suurin kohdemaa; seuraavaksi suurimpiin Ruotsiin ja Yhdysvaltoihin muutti kumpaankin samalla ajanjaksolla vain noin 4&nbsp;800 suomalaista.

Viimeinen suuri siirtolaisuusaalto Suomesta Kanadaan sijoittui toisen maailmansodan päättymisestä 1950-luvun alkupuolelle saakka. Vuosien 1940 ja 1960 välillä Suomesta muutti Kanadaan noin 15&nbsp;200 henkilöä. Huippuvuonna 1951 muuttajia oli 5&nbsp;210 henkilöä. Tällöin Kanada oli suomalaissiirtolaisten toiseksi suurin kohdemaa Ruotsin jälkeen.

## Nykytilanne
Nykyään Thunder Bayssa, Ontarion provinssissa on maailman suurin Pohjoismaiden ulkopuolinen suomalaisväestö, ja kaupungissa onkin huomattavan paljon suomalaista toimintaa. Thunder Bayssa toimii myös suomalainen ja Kanadan vanhin, vuonna 1918 perustettu, osuuskuntaperiaatteella toimiva ravintola, The Hoito. Kanadansuomalaisia on noin 136 215 (2011).

## Kuuluisia kanadansuomalaisia

#### Suomalaisia
Yksi tunnetuimmista suomalaisista on Matti Kurikka, joka perusti Brittiläiseen Kolumbiaan sosialismiin perustuvan siirtokunnan, utopistisen Sointula-yhteisön. Tunnettu on myös Jyväskylässä syntynyt hanuristi Toivo Manninen. Muita kuuluisuuksia ovat Suomen lionismin ”isä” Arne Ritari, Pentti Lund, vuoden 1934 Bostonin maratoninvoittaja Dave Komonen ja asustetehtailija Peter Nygård.

#### Toisen ja kolmannen sukupolven suomalaisia
Kanadassa syntyneitä ovat dokumenttifilmituottaja Albert Karvonen, jääkiekkoilijat Earl Heiskala ja Chris Pronger, punkmuusikko Joe Keithley, laulaja-lauluntekijä Kate Maki sekä näyttelijät Pamela Anderson ja Michael Mahonen.

## Kanadansuomalaisia lehtiä
* ''Vapaa Sana''

## Katso myös
* Amerikansaamelaiset

## Lähteet

## Kirjallisuutta
*Saarinen, Oiva W. *Between a Rock and a Hard Place: A Historical Geography of the Finns in the Sudbury Area*. Waterloo, Ontario: Wilfrid Laurier University Press, 1999.
Transkriptointi

**Transkriptointi** tarkoittaa musiikin ylöskirjaamista, jollain notaatiojärjestelmällä, esimerkiksi nuotteina taikka tabulatuurina. Tuotettu **transkriptio** on siten oma tulkinta soivasta musiikista.

Termillä saatetaan tarkoittaa taidemusiikin yhteydessä myös musiikin sovittamista, esimerkiksi sävellyksen instrumentin vaihtamista toiseen tai sovittamista muulle kuin alkuperäiselle kokoonpanolle.

## Taustaa
Niin kauan kuin ihmiset ovat puhuneet, on myös ollut eräänlaista transkriptointia olemassa, esimerkkinä puhutun sanan kirjaamista luolien seiniin. Musiikin saralla on siten oletettavasti tehty alusta asti samalla tavalla, tosin nykyinen nuotitus on ulkoasultaan ja esitystavaltaan ollut hyvin erilainen tuhat vuotta sitten.

Ranskalainen säveltäjä Olivier Messiaen transkriboi linnun viserrystä ja käytti sitä sävellyksissään.

## Tietokonesovellukset

Tietokonesovelluksilla voidaan hidastaa äänilähteen toistonopeutta, jolloin esimerkiksi nopeatempoiset kohdat ovat helpommin kuultavissa. Myös eri taajuuksia voidaan tarvittaessa muuttaa.

Soivaa äänilähdettä ei kuitenkaan välttämättä tarvitse itse kirjoittaa nuoteiksi, vaan apuna voidaan käyttää eräitä tietokonesovelluksia. Periaatteena on, että tietokoneelle tallennetaan johonkin muotoon (esimerkiksi .wav) ääntä, jonka ohjelma prosessoi ja josta se tuottaa midi-tiedoston, jonka voi joko tulostaa nuotteina paperille tai kuunnella. Ongelmana transkriptointisovelluksissa on erilaisten häiriöäänten, esimerkiksi rumpujen iskujen, tuottamat turhat sävelet ja epätarkkuudet.

## Lähteet

## Aiheesta muualla
*http://www.seventhstring.com/resources/howtotranscribe.html
Sytokiniinit

**Sytokiniinit** ovat kasvihormoneja, jotka edistävät solunjakautumista ja ehkäisevät lehtien kellastumista ja hedelmien kypsymistä. Sytokiniineja on myös muilla organismeilla: esimerkiksi *[[Agrobacterium tumefaciens]]* tuottaa sytokiniinejä.

## Historia

Sytokiniinit löydettiin, kun tutkittiin mitkä aineet saisivat tupakan varren solut kasvamaan solukkoviljelmässä. Havaittiin, että sillin maidista saatu DNA aktivoi kasvua. Aktivoiva tekijä eristettiin ja nimettiin kinetiiniksi (C10H9N5O). Kinetiini on DNA:n hajoamistuote. Myöhemmin maissista löydettiin tseatiiniksi (C10H13N5O) nimetty aine, joka toimii kinetiinin tavoin. Tseatiini on yleisin kasvien sytokiniini. Nykyisin sytokiniineiksi lasketaan aineet, jotka vaikuttavat trans-tseatiinin (tseatiinin aktiivinen muoto) tavoin.

## Kemiallinen rakenne

Yleisimmällä sytokiniinillä tseeatiinilla on kaksi rengasta sisältävä rakenne. Se voi esiintyä vapaana aminopuriinina, ribosidina, ribotidina tai glykosidina. Tseatiinin trans-muoto on aktiivisempi kuin sen cis-muoto. Tseatiinimäärä voidaan määrittää esimerkiksi immunologisilla menetelmillä.

## Vaikutukset

Sytokiniinit säätelevät solusykliä. Ne saavat auksiinin kanssa solun siirtymään syklin S-vaiheeseen. Mikäli solussa on pulaa sytokiniineista, solusykli pysähtyy G2-vaiheeseen eikä etene mitoosiin.

Sytokiniini säätelee auksiinin kanssa kasvaako solukosta juuria, versoja vai kallusta. Sytokiniinin ja auksiinin määrät ja suhteet vaikuttavat kasvutulokseen. Ks. hormonien eri määrillä voidaan laboratoriossa saada samanlaisesta solukosta kasvamaan toisessa viljelmässä juuria ja toisessa versoa.

Sytokiniinit aiheuttavat apikaalidominanssin purkautumisen. Mikäli sytokiniineja lisätään hankasilmuihin, alkavat ne kasvattaa versoa vaikka normaalissa kasvissa kärkisilmusta erittyvä auksiini pitää hankasilmut levossa.

Sytokiniinit pidentävät lehtien ikää. Sytokiniineja liikatuottavien kasvimutanttien lehdet kukoistavat tavallisten kasvien kellastuessa. Kasvimutanttien lehdissä on myös enemmän klorofylliä. Sytokiniinit lisäämät ravintoaineiden kulkeutumista lehteen.

Sytokiniinit laajentavat soluja sirkkalehdissä, mutta estävät solujen laajenemista varressa ja juurissa.

## Katso myös
*Kasvihormoni
*Auksiini

## Lähteet
* Tirri R. ym: Biologian sanakirja. 2001.
* Taiz L. ja Zeiger E.: Plant Physiology (3. painos)

### Viitteet

## Aiheesta muualla
*National Center for Biotechnology Information (NCBI): Joseph J. Kiebera and G. Eric Schallerb: Cytokinins